Periode: van woensdag 21 juni 2017 tot en met dinsdag 19 september 2017
Aantal teluren : 133h20
Aantal vogels : 26022
dinsdag 19 september18 september16 september15 september14 september13 september12 september11 september10 september9 september8 september6 september5 september4 september3 september2 september1 september29 augustus27 augustus26 augustus25 augustus23 augustus21 augustus19 augustus18 augustus15 augustus14 augustus11 augustus10 augustus9 augustus8 augustus5 augustus4 augustus3 augustus2 augustus31 juli30 juli28 juli25 juli24 juli22 juli21 juli19 juli18 juli17 juli15 juli14 juli13 juli12 juli10 juli8 juli6 juli4 juli2 juli1 juli27 juni23 juni21 juni 2017 09h30-18h00 - Duur : 03h00
Afnemende maansikkel (28 dagen) : Maansopkomst om 6h34 en maansondergang om 20h06
Zonsopkomst om 07h47 en zonsondergang om 20h08
Eerste daglicht om 07h15 en laatste om 20h39 Krisisberaad Mosies – Veiligheidsberaad
Die Beraad neem kennis dat: Suid-Afrika nog lank nie ‘n vervalde staat is nie, maar dat belangrike dele van die staat in ‘n proses van verval is soos die meeste openbare skole, talle staatshospitale, baie munisipaliteite, en verskeie staatsdepartemente en regeringsinstellings. Onder die regering van mnr Zuma is daar groeiende tekens dat die agteruitgang in die land besig is om momentum te kry, en word sy bewind gekenmerk deur korrupsie, swak regering en ‘n gebrek aan leierskap.
Die Beraad is van mening dat: Die belangrikste rede vir die toenemende staatsverswakking te wyte is aan die regering se staatsideologie van Transformasie, wat in wese ‘n ondemokratiese en ongrondwetlike strewe na meerderheidsoorheersing gegrond op ‘n uitgediende rasse nasionalisme en onwerkbare sosialisme is.
Die Beraad ondersteun: die aksies wat die Solidariteit Beweging neem om die gevolge van staatsverswakking en swak regering te versag, soos om die regsorde te versterk, munisipale verval teen te werk, misdaad te bekamp en mense se werk te beskerm. Daar sal egter nog baie meer gedoen moet word sodat ons lede en gemeenskap blywend vry, veilig en voorspoedig in Afrika kan voortbestaan.
Daarom besluit die Beraad dat: ‘n Mosie van wantroue in mnr Zuma se regering aangeneem word;
Die groeiende staatsinmenging in die privaatsektor onder die dekmantel van BEE Die Beraad neem kennis dat: Die privaatsektor die dryfkrag is van die land se ekonomie wat die vernuwende dienste en produkte moet lewer wat die bevolking nodig het en wat menslike vooruitgang bevorder, in die proses werk skep sodat werknemers met hul vergoeding hulle gesinne kan versorg, die staat en openbare dienste met belasting onderhou, die land ontwikkel, en ‘n billike wins moet maak sodat beleggers soos werknemers se pensioenfondse kan groei en ondernemers aangemoedig kan word om die ekonomie groter te ontwikkel;
Die Beraad is van mening dat: ‘n Gesonde sakesektor ‘n voorvereiste is vir ‘n gesonde land en ‘n voorspoedige werksmag;
Die Beraad steun die beleid van die Beweging: om die Markekonomie te beskerm;
Daarom besluit die Beraad dat: Die Beweging alles in sy vermoë moet doen om saam met markgerigte instellings die markekonomie en ware ekonomiese vryheid te bevorder;
Die Beraad neem kennis dat: Die media ‘n bepalende rol te speel het in ‘n vrye samelewing;
Die beraad is van mening dat: Daar geldige kommer bestaan oor die risiko’s wat staatsbeheer oor die SABC inhou;
Die Beraad ondersteun die aksies wat die Beweging reeds hieroor neem: Ter ondersteuning van Mediavennote soos Maroelamedia;
Daarom besluit die Beraad dat: Die Beweging goeie betrekkinge moet probeer handhaaf met die hele media;
Die Beweging neem kennis dat: Die werklikheid is dat die ANC die land regeer;
Die Beraad is van mening dat: Dit nie in die Beweging of regering se belang is dat hierdie verskille in openlike geskille ontaard nie;
Daarom besluit die Beraad dat: Die Beweging die deur vir gesprek moet ooplaat indien die ANC bereid is om in goeie trou te praat oor die knelpunte wat ons gemeenskap raak, op voorwaarde dat die gesprek in ‘n gees van wedersydse erkenning en respek plaasvind. Afrikaner eenheid en samewerking
Die Beraad neem kennis dat: Afrikaners soos enige ander gemeenskap ooreenstemmende én uiteenlopende menings oor sake het;
Die Beraad is van mening dat: Die grootste mate van ooreenstemming en samewerking net moontlik is as die ooreenkomste wat bestaan beklemtoon word en verdraagsaamheid teenoor verskille bestaan;
Die Beraad ondersteun die Beweging se pogings ter samewerking: Met Afrikaner Gemeenskapsorganisasies wat hulself as suksesvol bewys het, wat wesenlike steun het, met versoenbare standpunte, ‘n opbouende styl openbaar en wat bereid is tot groter samewerking;
Daarom besluit die Beraad: Dat die Beweging se samewerkingstrategie verder verfyn en uitgebou moet word om ‘n magsblok te vorm wat die wil en vermoë het om besluite in gemeenskapsbelang te neem en uit te voer, en om waar nodig sinvol met die owerhede oor sake van belang te skakel. Die verskerping van rassewette onder die dekmantel van regstellende aksie Die Beraad neem kennis dat: Die staat sy beleid van rassekwotas versnel;
Die Beraad is van mening dat: Die staat se ideologie van verteenwoordigendheid negatief inwerk op dienslewering;
Die Beraad steun die aksies wat reeds geneem word, naamlik: Hofsake teen die staat, semistaatsinstellings en maatskappye oor die ideologie van verteenwoordigendheid;
opleiding van jongmense in skaars en kritieke vaardighede. Daarom besluit die Beraad dat: Solidariteit moet voortgaan om ŉ klag teen die Suid-Afrikaanse regering by die Verenigde Nasies se komitee vir die uitwissing van alle vorme van rassediskriminasie (CERD) te lê;
Die belangrikheid van goeie werk Die Beraad neem kennis dat: Die Amerikaanse meningsopname-instansie, Gallup, bevind het dat ’n goeie werk mense se grootste behoefte is;
Die Beraad is van mening dat: Onsekerheid in die werkplek oor die volgende tien jaar gaan toeneem;
Die Beraad steun die aksies wat reeds geneem word, naamlik: Die uitbreiding van Solidariteit se regsafdeling om mense in die werkplek te ondersteun;
Solidariteit se opleidingsinisiatiewe soos Sol-Tech, Akademia en die Solidariteit Helpende Hand wat jongmense en werknemers toerus met kennis. Daarom besluit die Beraad dat: Die Solidariteit Wêreld uitgebou word tot ŉ omvattende platform wat alles oor die wêreld van werk in Afrikaans sal bied;
Die Beraad neem kennis dat: Die regering se rasse-ideologie bevordering en indiensname van Afrikaners bemoeilik;
Die Beraad is van mening dat: Afrikanerarmoede ŉ stille armoede is waaroor min gepraat en waaraan te min gedoen word;
Die Beraad steun die aksies wat reeds geneem word, naamlik: Die Solidariteit Helpende Hand se landswye takke wat help met armoede-verligting;
Daarom besluit die Beraad dat: Die Solidariteit Helpende Hand ondersteun moet word om takke in elke gemeenskap te vestig om armoede te verlig, verbreek en te voorkom;
Die impak van verteenwoordigendheid op Afrikaans en toegang tot universiteitsopleiding vir Afrikaanse studente Die Beraad neem kennis dat: Van die 38 universiteitkampusse in Suid-Afrika nog net twee oorwegend Afrikaans is;
Die Beraad is van mening dat: ŉ Proses om Suid-Afrika se rassedemografie op alle kampusse te weerspieël die noodwendige gevolg sal hê dat Afrikaans op kampus sal verdwyn;
Die Beraad steun die aksies wat reeds geneem word, naamlik: Die verkiesing van pro-Afrikaanse raadslede tot die onderskeie universiteite se rade;
Daarom besluit die Beraad dat: Voortgegaan moet word met die uitoefening van druk en mobilisering om Afrikaanse by bestaande universiteite te beskerm;
Die Beraad neem kennis dat: die Regering hernieude pogings loods om Afrikanergeskiedenis die hand van die heersende party se ideologiese uitgangspunte te kriminaliseer.
Die Beraad is van mening dat: Sonder Afrikanergeskiedenis kan daar geen kulturele selfvertroue wees nie.
Die Beraad steun die aksies wat reeds geneem word: Die FAK het die eerste Internetmuseum vir Afrikanergeskiedenis ontwikkel om gesinne en families by te staan met hulle verantwoordelikheid van geskiedenis- oordrag.
Daarom besluit die beraad dat: Afrikanerorganisasies versoek word om hulle geskiedenis op die internetmuseum te publiseer.
Die Beraad neem kennis dat: Afrikanermonumente op openbare plekke deur vandale geteiken word.
Die Beraad is van mening dat: dat ŉ kultuur van wedersydse erkenning en respek bevorder moet word deur vir almal se erfenis en standpunte ruimte te skep.
Die Beraad steun die aksies wat reeds geneem word: Die Erfenistigting en Afriforum se gesprekke met die toepaslike owerhede aan die hand van bestaande wetgewing.
Daarom besluit die beraad dat: Afrikanerorganisasies aangemoedig moet word om as lede van die Erfenisstigting aan te sluit.
Gemeenskapsveiligheid en die verslegtende veiligheidstoestand Die beraad neem kennis dat: geweldsmisdaad toeneem in Suid-Afrika; en dat
Die beraad is van mening dat: die publiek toenemend self binne die raamwerk van die wet, ‘n aktiewe rol sal moet speel om hulself en hulle gemeenskappe teen misdaad te beskerm; en dat
die publiek hierdie rol verkieslik in samewerking met die SAPD moet speel as dit kan, maar selfstandig voortgaan as die SAPD nie wil saamwerk nie. Die beraad ondersteun: die talle gemeenskapsveiligheidsaksies soos die daarstel van buurtwagte wat AfriForum en ander rolspelers reeds landswyd in plaaslike gemeenskappe van stapel gestuur het. Daarom besluit die beraad dat: AfriForum en ander rolspelers versoek moet word om die daarstel van gemeenskapsveiligheidsaksies te versnel, sodat daar landswyd ‘n netwerk van gemeenskapsveiligheidsinisiatiewe bestaan; en dat
Groeiende rasse-onverdraagsaamheid Die beraad neem kennis dat: rasseverhoudings in Suid-Afrika ‘n nuwe laagtepunt bereik het; en dat
hierdie verslegtende groepsverhoudings sigbaar is in die vlaag Xenofobiese geweld, vandalisering van Afrikanerstandbeelde en polariserende uitsprake deur politieke leiers. Die beraad is van mening dat: die Zuma-regering primêr verantwoordelik is vir die groeiende polarisasie, weens onder meer die regering se groeiende rasbeheptheid op elke terrein van die samelewing;
die Solidariteit Beweging se standpunt dat Afrikaners die morele hoë grond moet beset deur hulle te distansieer van alle rassistiese uitsprake, ongeag wie dit maak. Die beraad besluit om: AfriForum te versoek om regstappe te neem teen enige leier wat kwetsende uitsprake rakende Afrikaners maak;
Die aanslag op Afrikaanse skole Die beraad neem kennis dat: die staat tans ‘n doelgerigte veldtog teen enkelmedium Afrikaanse skole voer om hulle taalbeleid te wysig; en dat
Die beraad is van mening dat: die owerheid se argument dat hulle toegang vir leerlinge wat Engels as voertaal verkies wil verseker, niks anders is as ‘n dekmantel wat misbruik word om ‘n anti-Afrikaanse agenda te bevorder en van Afrikaanse skole ontslae te raak nie; en dat
Die beraad ondersteun: die internasionaal erkende beginsel dat kultuurgemeenskappe die reg op skole het waar hulle kultuur oorgedra en hulle kinders in hulle moedertaal onderrig word;
die feit dat AfriForum Afrikaanse skole finansieel bystaan om regsaksies te kan voer ter behoud van Afrikaans as voertaal. Daarom besluit die beraad om: ‘n beroep op Afrikaanse skole se beheerliggame te doen om nie te swig voor die owerheid se onregmatige pogings om skole se taalbeleid te verander nie;
Die verval van Munisipaliteite in die land Die beraad neem kennis dat: munisipaliteite in ‘n krisis verkeer;
Die beraad is van mening dat: die ANC-regering se beleid van kaderontplooiing en regstellende aksie, daarvoor verantwoordelik is dat onbekwame persone in sleutelposisies aangestel word, bloot op grond van hulle party-politieke verbintenis tot die ANC;
dat die beleid van kaderontplooiing die enkel grootste oorsaak vir die verval van munisipaliteite is. Die beraad ondersteun: AfriForum se plaaslike takstrukture se aksies om wanfunksionerende munisipaliteite verantwoordbaar te hou;
Daarom besluit die beraad om: ‘n beroep op die ANC te doen om sy beleid van kaderontplooiing te heroorweeg;
Afrikanerselfstandigheid en gemeenskapsfederalisme Die beraad neem kennis dat: dit ‘n internasionaal erkende beginsel is dat minderheidsgemeenskappe en –volke die reg het om besluite te neem oor sake wat hulle as minderheid direk raak;
hoewel die Suid-Afrikaanse Grondwet beperkte voorsiening vir die regte van kultuurgemeenskappe maak, daar al minder politieke ruimte is; Die beraad is van mening dat: ‘n omvattende en werkbare plan, gegrond op internasionale voorbeelde, daargestel moet word in terme waarvan Afrikaners inspraak kan kry oor sake wat hulle direk raak en dat hulle selfstandig kan beskik oor hulle eie toekoms.
Die beraad ondersteun: die reeks selfdoenaksies wat reeds deur die onderskeie instellings van die Solidariteit Beweging aangepak word;
Daarom besluit die beraad: om die Solidariteit Beweging te versoek om die reeks selfdoenaksies, soos onder meer opleidingsaksies soos Sol-tech en Akademia, asook selfstandige gemeenskapsveiligheidsinisiatiewe, verder uit te brei.